open-index/open-wikipedia-markdown huggingface dataset:
Don Edmunds

**Don Edmunds** (23. syyskuuta 1930 Santa Ana, Kalifornia – 11. elokuuta 2020) oli yhdysvaltalainen moottoriurheilija. 

## Formula 1
Edmunds osallistui vuoden 1957 Indianapolis 500 -kilpailuun. Hän oli kilpailussa 19. saavuttaen vuoden tulokas -palkinnon. Hänen uransa päättyi onnettomuudessa harjoituksissa vuonna 1958.

## Kilpa-ajojen jälkeen
Edmunds ryhtyi suunnittelemaan Sprint car ja Midget car -autoja Anaheimissä. Hänen autoillaan voitettiin useita National Midget -mestaruuksia 1960- ja 1970-luvulla. Hän ryhtyi keräilijäksi ja kunnostamaan vanhoja kilpa-autoja. Hän on rakentanut muun muassa Evel Knievelin Snake River Canyon Sky -pyörän.

## Kunnianosoitukset
Edmunds valittiin vuoden 1991 National Sprint Car Hall of Fameen ja vuoden 1994 National Midget Auto Racing Hall of Fameen.

## Lähteet
Kyllä elämä on ihanaa

**Kyllä elämä on ihanaa** on suomalainen vuonna 1987 valmistunut Yleisradion tuottama Lapinlahden Linnut -yhtyeen jäsenien tekemä ensimmäinen viihdeohjelma. Se ensiesitettin televisiossa 25. tammikuuta 1987 Yle TV2 -kanavalla. Ohjelma on julkaistu Lapinlahden Lintujen *[[Lapinlahden Linnut: Ehkä kaikki|Ehkä kaikki]]* -DVD-boksissa. 

## Tausta ja sisältö
Keväällä 1986 Yleisradio tarjosi yhtyeelle mahdollisuutta tunnin mittaiseen ohjelmaan, joka olisi yhdistelmä konserttitaltiointia, ja studiossa kuvattuja sketsejä.

Ohjelmassa Lapinlahden Linnut esittää musiikkiesityksiä, jotka on taltioitu vuonna 1986 Tampereella järjestetyltä livekeikalta. Musiikkiesityksien välissä esitettiin sekä yhtyeen jäsenten livekeikalla esittämiä että etukäteen ohjelmaa varten kuvattuja sketsejä.

### Musiikkiesitykset
Alla olevassa taulukossa lueteltuna viihdeohjelmassa esitetyt musiikkiesitykset, sekä lisäksi tieto mille yhtyeen albumille kappale on levytetty. 

## Vastaanotto
*[[Helsingin Sanomat|Helsingin Sanomien]]* kriitikko Jarmo Jokiranta arvosteli ohjelmaa ensiesityksen aikaan. Hänen mielestä Lapinlahden Lintujen tekemä ohjelma Yle TV2:lle, on "tylsintä, mitä heiltä olen nähnyt". Jokirannan mielestä ohjelmassa esitetyt sketsit toimisivat paremmin "kaljakuppilan lavalla" kuin televisio-ohjelmassa. Yhtyeen jäsenet pitivät ohjelmaa epäonnistuneena.

## Lähteet
* 

### Viitteet
Ed Bishop

**George Victor ”Ed” Bishop** (11. kesäkuuta 1932 New York, New York, Yhdysvallat – 8. kesäkuuta 2005 Kingston upon Thames, Lontoo, Iso-Britannia) oli yhdysvaltalaissyntyinen näyttelijä, joka esiintyi urallaan pääasiassa Englannissa. Parhaiten hänet muistetaan komentaja Ed Strakerin roolista televisiosarjassa *[[UFO (televisiosarja)|UFO]]* (1970–1971). Hän esiintyi myös muun muassa James Bond -elokuvassa *[[Elät vain kahdesti]]* ja Stanley Kubrickin elokuvassa *[[2001: Avaruusseikkailu (elokuva)|2001: Avaruusseikkailu]]*.

Radiossa Bishop esiintyi muun muassa Philip Marlowen roolissa kuudessa BBC:n kuunnelmasarjassa.

## Lähteet
Musiikkiohjelmointi

**Musiikkiohjelmointi** on musiikin tuottamisen ja esittämisen muoto, jossa musiikin soittamiseen tai käsittelyyn käytetään elektronisia laitteita, kuten sekvenssereitä, syntetisaattoreita tai tietokoneohjelmia. Ohjelmointia käytetään paljolti kaikissa musiikin tyylilajeissa taidemusiikkia lukuun ottamatta, varsinkin elektronisessa musiikissa.

## Katso myös
*DAW
*Groovebox
*MIDI
*Musiikkityöasema
*Rumpukone
*Sekvensseri
*Syntetisaattori
*Sämplääminen

## Lähteet
Gesellschaft für bedrohte Völker

**Gesellschaft für bedrohte Völker** on saksalainen ihmisoikeusjärjestö, jonka toimipaikka on  Göttingen. Sen tavoitteena on levittää tietämystä viranomaisten toimien kohteeksi joutuneista vähemmistöryhmistä eri maissa ja suojella niitä. Sillä on Yhdistyneiden kansakuntien myöntämä neuvoa-antava asema, ja sillä on Euroopan neuvostossa osallistujan asema.

Järjestön pääsihteeri on Tilman Zülch.

## Lähteet

## Aiheesta muualla

*Järjestön verkkosivusto
Jonathan Sacks

**Jonathan Sacks** (8. maaliskuuta 1948 – 7. marraskuuta 2020) oli Yhdistyneen kuningaskunnan ja Kansainyhteisön suurrabbi 1991–2013. Sitä ennen hän oli ollut muun muassa Western Marble Arch Synagogan hengellinen johtaja ja Jews’ Collegen rehtori. Hän oli myös collegen juutalaisen filosofian professori ja vieraileva teologian professori Lontoon King's Collegessa. Sacks kirjoitti yli 20 kirjaa uransa aikana, joista viimeinen, *Morality: Restoring the Common Good in Divided Times*, julkaistiin vain kuukausia ennen hänen kuolemaansa.

Kuningatar Elisabet II löi Sacksin ritariksi vuonna 2005. Sacks voitti vuonna 2016 Templeton-palkinnon, joka on 1,1 miljoonan punnan arvoinen.

## Näkemyksiä
Vuonna 2016 Sacksin mukaan länsimainen sivilisaatio on romahduksen partaalla, koska nuori sukupolvi ei halua lastenkasvatuksen vastuuta. Sacks piti putoavaa syntyvyyttä ongelmana, jota valtio ja markkina eivät kykene ratkaisemaan. Sacks ennusti, että lopulta eurooppalainen yhteiskunta tulee kuolemaan demografisen kriisin vuoksi. Sacks varoitti, että massamaahanmuutto ei ole ratkaisu, sillä maahantulijoiden integroimiseen osaksi yhteiskuntaan liittyy ongelmia. Sacksin lisäksi vain kourallinen julkisuudenhenkilöitä on nostanut laskevan syntyvyysluvun vakavaksi yhteiskunnalliseksi ongelmaksi.

## Lähteet

## Aiheesta muualla
*Chief Rabbi Sir Jonathan Sacks
Aarne Kainlauri

**Aarne Kainlauri** (25. toukokuuta 1915 Luumäki, Suomen suuriruhtinaskunta – 11. maaliskuuta 2020 Kouvola) oli suomalainen kilpajuoksija. Hän on Paavo Nurmen ohella ainoa, joka on voittanut Suomen mestaruuden niin 800 metrillä, 1&nbsp;500 metrillä kuin 3&nbsp;000 metrin estejuoksussakin.

Kainlauri sijoittui Lontoon 1948 olympialaisissa 3&nbsp;000 metrin estejuoksussa kymmenenneksi. Hän edusti seuratasolla Kouvolan Urheilijoita ja Luumäen Poikia. Hän voitti Suomen mestaruuden 800 metrillä vuosina 1940 ja 1943, 1&nbsp;500 metrillä vuosina 1942, 1945 ja 1948 sekä estejuoksussa vuosina 1948 ja 1949. SM-hopeaa hän saavutti 800 metrillä vuosina 1938 ja 1942 sekä 1&nbsp;500 metrillä vuosina 1943 ja 1944. SM-pronssia hän saavutti 800 metrillä vuosina 1939 ja 1944 sekä 1&nbsp;500 metrillä vuonna 1947. Hän edusti Suomea 16 maaottelussa.

Kainlauri toimi Kouvolan Urheilijain johtokunnassa. Hänen veljenpoikansa Heikki Kainlauri oli 1960-luvulla maaottelujuoksija ja SM-mitalisti.

Kainlauri juhli satavuotissyntymäpäiväänsä Kouvolassa. Hän harrasti vielä tuolloin hengästyttävää liikuntaa päivittäin. Kainlauri oli kuollessaan maailman vanhin elossa ollut olympiaurheilija.

## Henkilökohtaiset ennätykset
* 800 metriä: 1.54,9 (1939)
* 1 000 metriä: 2.29,6 (1938)
* 1 500 metriä: 3.51,4 (1947)
* Maili: 4.10,6 (1949)
* 3 000 metrin esteet: 9.15,8 (1948)

## Lähteet
* 

### Viitteet

## Aiheesta muualla
*
Guido Kratschmer

**Guido Kratschmer** (s. 10. tammikuuta 1953 Großheubach, Baijeri, Saksan liittotasavalta) on saksalainen kymmenottelija ja olympiamitalisti. Hän saavutti kaksi arvokisamitalia ja paransi kerran kymmenottelun maailmanennätystä.

Kratschmer saavutti pronssia ensimmäisissä aikuisten arvokilpailuissaan, Rooman EM-kilpailuissa 1974. Hän keräsi kymmenottelussa 8&nbsp;132 pistettä. Vuonna 1976 hän paransi kymmenottelun Euroopan-ennätystä 44 pisteellä tulokseen 8&nbsp;498  ja saavutti Montréalin olympialaisissa hopeaa 8&nbsp;411 pisteellä. Prahan EM-kilpailuissa 1978 hän keskeytti jo ensimmäisen lajin, 100 metrin juoksun jälkeen.

Kratschmer otteli 14.–15. kesäkuuta 1980 Bernhausenissa kymmenottelun maailmanennätyksen 8&nbsp;667 pistettä (nykyisellä taulukolla 8&nbsp;649 pistettä). Länsimaiden boikotin vuoksi hän ei päässyt kilpailemaan Moskovan 1980 olympialaisissa. Ateenan EM-kilpailuissa 1982 hän sijoittui yhdeksänneksi 8&nbsp;016 pisteellä. Myös Helsingin MM-kilpailuissa 1983 hänen sijoituksensa oli yhdeksäs (8&nbsp;096&nbsp;p). Los Angelesin 1984 olympialaisissa hän sijoittui neljänneksi 8&nbsp;326 pisteellä. Stuttgartin EM-kilpailuissa 1986 hän keskeytti. 

Kratschmer kilpaili 1990-luvun alussa rattikelkkailijana mutta epäonnistui yrityksessään päästä Albertvillen 1992 talviolympialaisiin Saksan kelkkailujoukkueessa.

## Lähteet
* 
* 
* 
* 

### Viitteet
Paavo Toivari

**Paavo Veikko Toivari** (11. tammikuuta 1917 Säkkijärvi – 10. helmikuuta 2010 Hamina) oli suomalainen yleisurheilija, joka menestyi parhaiten estejuoksussa ja maastojuoksussa.

"Patu" Toivari karsiutui Lontoon 1948 olympialaisten 3&nbsp;000 metrin estejuoksun alkuerissä. Hän edusti seuratasolla Sortavalan Viritystä, Säkkijärven Rannanpoikia, Vehkalahden Veikkoja ja Karhulan Katajaisia. Hän voitti Suomen mestaruuden 4&nbsp;×&nbsp;1&nbsp;500 metrin juoksussa vuonna 1947 sekä maastojuoksun pitkän matkan joukkuekilpailussa vuosina 1948 ja 1949. Henkilökohtaiset SM-pronssimitalit hän saavutti maastojuoksussa ja 3&nbsp;000 metrin estejuoksussa vuonna 1949. Hän edusti Suomea Ruotsi-maaottelussa vuonna 1947.

## Henkilökohtaiset ennätykset
* 1 500 metriä: 3.54,8 (1947)
* 3 000 metriä: 8.45,8 (1948)
* 3 000 metrin esteet: 9.18,0 (1948)

## Lähteet
* 

### Viitteet

## Aiheesta muualla
*
Pörrökynsisammal

**Pörrökynsisammal** (*Dicranum montanum*) on sammallaji. Se kuuluu *[[Dicranaceae]]* -heimoon ja kynsisammalten sukuun. Yleisväriltään pörrökynsisammal on kirkkaanvihreä. Sillä on kähärät lehdet ja se muistuttaa katkokynsisammalta (*Dicranum viride*). Pörrökynsisammalta kasvaa usein tammien ja lehmusten rungoilla.

## Ulkonäkö
Pörrökynsisammal on keskikokoinen (2-5 cm) turkkimaisina tiheinä patjoina kasvava lehtisammal. Kuivina kähärät lehdet ovat pitkät ja hyvin kapeat ja niissä on vankka keskisuoni.

## Levinneisyys
Pörrökynsisammal kasvaa yleisenä koko Suomessa.

## Elinympäristö
Pörrökynsisammal kasvaa lehtipuiden rungoilla, lahopuulla ja kallioiden seinämillä.

## Lähteet

## Aiheesta muualla
*ITIS: Dicranum montanum
Karniisi

**Karniisi** on klassisessa arkkitehtuurissa leikkausprofiililtaan s-kirjaimen muotoinen lista. Laskevassa karniisissa kovera osa on ylhäällä ja kupera alhaalla, kun taas nousevassa karniisissa muoto on päinvastainen. Termiä karniisi on käytetty myös korniisista, palkiston ylimmästä, ulkonevasta osasta klassisessa arkkitehtuurissa.

## Katso myös
*Korniisi

## Lähteet

## Aiheesta muualla
Kauko Lusenius

**Kauko Vilho Lusenius** (29. marraskuuta 1918 Pyhäjärvi Ul – 5. helmikuuta 2002) oli suomalainen yleisurheilija, joka menestyi parhaiten estejuoksussa.

Lusenius karsiutui Helsingin 1952 olympialaisten 3&nbsp;000 metrin estejuoksun alkuerissä ajalla 9.26,8. Hän edusti seuratasolla Lohjan Louhia. Hän saavutti SM-hopeaa 3&nbsp;000 metrin estejuoksussa vuonna 1949 ja voitti TUL:n mestaruuden vuonna 1950. Hän edusti Suomea kolmessa maaottelussa vuosina 1949–1950. Hänen ennätyksensä 3&nbsp;000 metrin estejuoksussa oli 9.01,0 vuodelta 1952.

## Lähteet
* 

### Viitteet

## Aiheesta muualla
*
Aija

**Aija** on suomalainen naisen etunimi, joka todennäköisesti on syntynyt Eija-nimen mukaelmana. Etunimi lisättiin nimipäiväalmanakkaan vuonna 1950. Aijan nimipäivä on 25. maaliskuuta. 

Aija on myös heprealainen, Raamatussa esiintyvä miehen nimi, joka tarkoittaa joko korppikotkaa tai haarahaukkaa.

Digi- ja väestötietoviraston tietojen mukaan nimi Aija on 1900-luvun alusta maaliskuuhun 2026 mennessä annettu noin 2&nbsp;510 naiselle sekä ainakin yhdelle miehelle. Heistä suurin osa on syntynyt vuosien 1950 ja 1989 välisenä aikana.

## Tunnettuja Aija-nimisiä

* Aija Andersson (1983–2023), suomalainen kirjailija ja runoilija
* Aija Andrejeva (s. 1986), latvialainen laulaja
* Aija Leiponen (s. 1969), suomalainen taloustieteilijä
* Aija Ollila (s. 1967), suomalainen seitsenottelija
* Aija Pahkala (s. 1988), suomalainen näyttelijä
* Aija Pitko-Korkeila (1906–1962), suomalainen kirjailija
* Aija Puurtinen (s. 1959), suomalainen laulaja ja basisti
* Aija Roivas (Aija Merisalo), suomalainen säveltäjä, sanoittaja, muusikko ja radiotoimittaja
* Aija Salo (s. 1977), suomalainen sosiologi ja Mielenterveyspoolin pääsihteeri

## Lähteet
Anna Belknap

**Anna C. Belknap** (s. 22. toukokuuta 1972 Damariscotta, Maine) on yhdysvaltalainen näyttelijä. Hän on naimisissa näyttelijä Eric Siegelin kanssa. Heillä on vuonna 2007 syntynyt tytär. Hän on miehensä kanssa Rude Mechanicals Theater Companyn jäsen.

Belknap on näytellyt muun muassa elokuvissa *[[Alchemy (elokuva)|Alchemy]]* ja *[[The Reality Trap]]* sekä vieraillut muun muassa televisiosarjoissa *[[Ilman johtolankaa]]*, *[[Comeback (televisiosarja)|Comeback]]*, *[[Tartuntavaara]]* (*Medical Investigation*), *[[Hädän hetkellä]]*, *[[Peitetehtävissä]]* (*The Handler*) ja *[[Sydämen sivistystä]]* (*The Education of Max Bickford*). Parhaiten hänet tunnetaan *in* tutkijana Lindsay Monroena.
Rämekynsisammal

**Rämekynsisammal** (*Dicranum undulatum*) on sammallaji, josta on käytetty myös tieteellisiä nimiä *Dicranum affine* ja *Dicranum bergeri*. Se kuuluu *[[Dicranaceae]]* -heimoon ja kynsisammalten sukuun. Yleisväriltään se on tummanvihreä. Varret ovat tummanruskeita. 

## Ulkonäkö
Rämekynsisammal on keski- tai isokokoinen (2-10 cm) sammal. Sen lehden kärki on aaltopoimuinen, isohampainen ja tylppä. Lehdet ovat kuivana suoria ja niiden kärjissä on lyhyitä soluja.

## Levinneisyys
Rämekynsisammal kasvaa yleisenä koko Suomessa.

## Elinympäristö
Rämekynsisammal on vähäravinteisten paikkojen sammal. Se kasvaa rämeillä ruskorahkasammalten (*Sphagnum fuscum*) kanssa ja pohjoisessa myös kuivissa kangasmetsissä.

## Lähteet

## Aiheesta muualla
*
Accelerando (romaani)

**Accelerando** on Charles Strossin vuonna 2005 julkaisema tieteisromaani. Kirja jakautuu kolmeen osaan. 

Ensimmäinen osa käsittelee aikaa ennen singulariteettia. Päähenkilö Manfred Macx on teknologinen nero, idealisti ja altruisti, joka pyrkii toimillaan viemään Maapalloa kohti teknologista singulariteettia. Manfred ei halua kuolla niin kuin biologiset oliot vaan siirtyä digitaaliseksi tietoisuudeksi, joka jää eloon äärettömäksi ajaksi.

Toinen osa käsittelee singulariteetin aikaa. Manfredin jälkeläinen Amber Macx lähtee tutkimaan läheisen tähden vieressä sijaitsevaa viestintälaitetta. Aurinkokuntaa on alettu muuttaa laskennalliseksi substraatiksi, jossa tekoälyt asuvat.

Kolmas osa käsittelee aikaa singulariteetin jälkeen. Melkein koko Aurinkokunta on muutettu laskennalliseksi substraatiksi, jossa huomattavasti ihmistä älykkäämmät digitaaliset oliot elävät virtuaalitodellisuuksissaan. Digitaalisia olentoja on moninkertainen määrä biologisiin olentoihin verrattuna. Ihmiskunta ja ihmisen kaltaiset älykkäät biologiset olennot etsivät uutta kotia Aurinkokunnan ulkopuolelta.

## Vastaanotto
Kirja on saanut Locus-palkinnon ja ollut ehdolla useille muille.

## Lähteet

## Aiheesta muualla
* Accelerando  (sta ladattavissa maksutta)
* Kirjailija Charlie Strossin blogi
Koripallon Euroopan-mestaruuskilpailut 1967

**Vuoden [[1967]] [[koripallon Euroopan-mestaruuskilpailut|koripallon EM-kisat]]** järjestettiin Suomessa 28. syyskuuta – 8. lokakuuta. Kisat järjestettiin 15. kerran. Kisojen mestaruuden voitti Neuvostoliitto.

## Areenat

## Joukkueet

## Alkulohkot
### A-lohko

Suomen ja Jugoslavian välinen ottelu keskeytettiin noin 15 minuutiksi pari minuuttia ennen ottelun loppua, kun 8&nbsp;000 hengen yleisö oli alkanut heittää tavaroita kentälle ja buuata oltuaan tyytymätön Olavi Ahosen ulosajoon. Yleisö rauhoittui vasta, kun Suomea uhattiin sulkemisella jatkopeleistä.

### B-lohko

## Finaalit
### Sijat 1–4

### Sijat 5–8

### Sijat 9–12

### Sijat 13–16

## Mitalistit

## Palkitut
Lähde:
* Tähdistöviisikko:
**  Emiliano Rodríguez
**  Anatoli Polyvoda
**  Zurab Sakandelidze
**  Mieczysław Łopatka
**  Jorma Pilkevaara

## Lähteet
* European Championship 1967 Linguasport 

### Viitteet

## Aiheesta muualla

*FIBA Europe
Michael Michai Kitbunchu

**Michael Michai Kitbunchu** (; s. 25. tammikuuta 1929) on thaimaalainen kardinaali. Hänet vihittiin papiksi 20. joulukuuta 1959 ja piispaksi 3. kesäkuuta 1973. 2. helmikuuta 1983 hänestä tuli kardinaali. Hän toimi vuosina 1973–2009 Bangkokin arkkihiippakunnan arkkipiispana ja osallistui kardinaalina vuoden 2005 konklaaviin.

## Aiheesta muualla
* Catholic-hierarchy.org: Michael Michai Cardinal Kitbunchu
Rungonsalmen silta

**Rungonsalmen silta** on Sauvon ja Kemiönsaaren rajalla sijaitseva vuonna 1972 valmistunut 300 metriä pitkä teräspalkkisilta. Sillä kulkee seututie 181, ja se yhdistää Kemiönsaaren kiinteällä tieyhteydellä mantereeseen Sauvoon. Sillan alituskorkeus on 16 metriä ja laivaväylän syväys 4,6 metriä. Silta ja uusi tieyhteys korvasivat kaksi lossia, hieman lännempänä sijainneen Eknäsin lossin ja vanhalla Sauvo–Kemiö-maantiellä sijainneen Rajalahden–Lappdalin lossin kuusi kilometriä idempänä.

Silta peruskorjattiin vuosina 2003 ja 2004 jolloin sen liikuntasaumalaite kunnostettiin ja teräspalkit pintakäsiteltiin. Urakoitsijana oli Tieliikelaitos ja korjaustyö maksoi 1,3 miljoonaa euroa.

## Lähteet
* 
### Viitteet

## Aiheesta muualla
Luettelo Suomen kapearaiteisista rautateistä

Seuraava taulukko on epätäydellinen luettelo Suomessa toimineista kapearaiteisista rautateistä. Luettelossa on mukana yleisessä liikenteessä, teollisuuskäytössä, puunkuljetuksessa, museoliikenteessä, sotatoiminnassa, sekä yksityisessä liikenteessä toimineet käsi-, hevos-, höyry-, sähkö-, sekä moottorivetoiset radat, joiden raideleveys on ollut alle 1&nbsp;435&nbsp;mm. Luettelo ei ole täydellinen ja siitä puuttuu useita ratoja.

Suomessa on ollut yli 350 kapearaiteista rataa, joilla on liikennöity vetureilla.

## Luettelo Suomen kapearaiteisista radoista

## Lähteet
*Rauma rail - Finnish railways in 19th century  Osittainen lista Suomessa perustetuista rautateistä.
*Seisake.net: *Suuri satamarata-artikkeli 2 - Sörnäinen*
* 
* 
* Suomi, Maantieteellis-tilastollisia ja teollisuutta koskevia tietoja, Ivan Uschakoff, Weilin & Göös Oy, 1898

### Viitteet

## Aiheesta muualla
*Resiina-lehden artikkeliluettelo: *Kapearaiteiset yksityis- ja teollisuusradat kalustoineen*
*Resiina-keskustelu Kapeat kiskot Suomessa nykyisin
*Kapearaiteisten rautateiden asemia Suomen rautatieasemia, Mika Vähä-Lassila, 2009
Juhani Pesonen

**Kauko Juhani Pesonen** (9. tammikuuta 1928 Helsinki – 29. kesäkuuta 2024 Helsinki) oli suomalainen vuorineuvos, SOK:n pääjohtaja 1983–1988 ja sen saneeraaja. Hän oli sitä ennen ollut Huhtamäki Oy:n johtaja, Polarpak Ltd:n toimitusjohtaja ja Wihuri Oy:n pääjohtaja. 

Pesonen varttui Helsingin Töölössä, mutta synnyinkoti oli Vallilassa sattumalta samassa paikassa, johon hänen viimeisinä työvuosinaan rakennettiin SOK:n uusi pääkonttori. Pesonen valmistui diplomi-insinööriksi vuonna 1952 ja toimi uransa ensimmäiset 13 vuotta eri teollisuusalojen tuotannon johtotehtävissä, työnantajina Valtionrautateiden konepaja Turussa, Valmet Lapualla ja Jyväskylän Rautpohjassa, Kareko Oy ja Raahe Oy, sitten Huhtamäki-yhtymään kuuluneet Mensa Oy ja Polarpak Oy. Pesonen nousi Huhtamäki-yhtymän pakkaus- ja metalliryhmän johtoon ja johtokunnan jäseneksi, josta hänet rekrytoitiin Wihurin johtoon sitä saneeraamaan.

Wihuriin kuului 1970-luvun alussa 26 yhtiötä ja kymmenkunta hallintoporrasta, Pesosen toimikauden jälkeen kymmenen vuotta myöhemmin enää viisi varsinaista ja neljä tytäryhtiötä sekä kaksi organisaatiotasoa. Henkilöstömäärä väheni lähes kolmesta tuhannesta noin tuhanteen. Pesonen muun muassa myi Volkswagenin ja Audin maahantuontiyhtiön Keskolle ja Wiima-autokoritehtaan Ilmari Mustoselle.

SOK:hon Pesonen tuli jatkamaan Viljo Luukan aloittamaa saneerausta. 1980-luvun keskivaiheilla siihen kuului muun muassa 183 osuuskaupan yhdistäminen 35 alueosuuskaupaksi sekä rauta-, kone-, tavaratalo- ja hotellitoimintojen järjestäminen valtakunnallisiksi ketjuiksi.

## Yksityiselämä
Juhani Pesosen ensimmäinen puoliso vuodesta 1948 oli Merja o.s. Nohrström, joka kuoli 1969. He saivat viisi lasta. Toinen puoliso vuodesta 1971 oli hotellinjohtaja Ella-Liisa Pesonen, o.s. Karlsson. Juhani Pesonen oli laulaja Amadeus Lundbergin isoisä. 

## Lähteet
Georgy Porgy

**Georgy Porgy** on yhdysvaltalaisen rockyhtye Toton esikoisalbumin *[[Toto (albumi)|Toto]]* single vuodelta 1978. Kappaleen on säveltänyt David Paich ja vierailevana taustalaulajana toimii Cheryl Lynn.

Kappale kuului Toton soittolistalle sen kiertueilla ja vuosien aikana siitä tehtiin erilaisia muunnelmia, jatsahtavia, improvisoituja kosketin- ja kitarasooloja.

Kappaleesta on tehty useita covereita kuten Eric Benétin vuoden 1999 versio yhdessä Faith Evansin kanssa joka menestyi kohtalaisesti Yhdysvalloissa.

## Kokoonpano
* David Hungate − basso
* Bobby Kimball − laulu
* Steve Lukather − kitara, laulu
* David Paich − koskettimet, laulu
* Jeff Porcaro − rummut
* Steve Porcaro − koskettimet, laulu

## Lähteet
Silokynsisammal

**Silokynsisammal** (*Dicranum laevidens*) on tunturisoiden ja kosteiden tunturikankaiden sammallaji. Se kuuluu *[[Dicranaceae]]* -heimoon ja kynsisammalten sukuun. Sitä tavataan Pohjois-Ruotsissa ja Norjassa arktisilla alueilla ja vuoristoilla harvinaisena. Suomessa se esiintyy tunturialueilla Kittilän ja Inarin Lapissa hyvin harvinaisena. Se on 2-kotinen ja itiöpesäkkeet ovat harvinaisia ja itiöt pieniä. Laji on huonosti tunnettu ja sen kanta on pieni.

## Lähteet

## Aiheesta muualla
*ITIS: Dicranum laevidens
Markku Susimäki

**Markku Susimäki** (26. heinäkuuta 1947 Joutsa – 25. toukokuuta 2009 Helsinki) oli suomalainen kuvataiteilija ja lavastaja. Susimäen maalauksissa oli usein primitiivisiä ihmis- ja eläinhahmoja sekä köynnöksiä, jotka punoutuivat toisiinsa.   

Susimäki aloitti lavastajana Suomen kansallisoopperassa ja Suomen kansallisteatterissa ja työskenteli myöhemmin muun muassa Teatteri Jurkalle. Hän on tehnyt lavastuksia myös mainoselokuviin. Susimäki kuului Harakan taiteilijayhteisöön. Hän teki puukaiverruksia, mutta hän myös maalasi akvarelleja ja öljyväritöitä.

Hänelle siirrettiin 1992 uusi sydän ja keuhkot, ja leikkauksen ansiosta hän työskenteli vielä pitkään.

Susimäen puoliso oli muotitaiteilija Ilona Pelli, jonka kanssa hän piti yhteisnäyttelyitä.

## Lähteet
Jakartan hotellipommit 2009

Jakartan Marriott- ja Ritz-Carlton-hotelleissa räjäytettiin 17. heinäkuuta 2009 kaksi pommia, jotka surmasivat yhdeksän ihmistä. Islamistisen Jemaah Islamiyah -järjestön jäsenet nousivat pääepäillyksi. Myöhemmin heidän syyllisyytensä vahvistettiin. Kuolleiden joukossa ei ollut suomalaisia; yksi suomalainen pelastui iskusta.

Marriott-hotelli oli joutunut pommi-iskun (Jakartan hotellipommi 2003) kohteeksi jo 5. elokuuta 2003.

## Lähteet
Taigakynsisammal

**Taigakynsisammal** (*Dicranum acutifolium*) on sammallaji. Se kuuluu *[[Dicranaceae]]*-heimoon ja kynsisammalten sukuun. Taigakynsisammal on yksi Suomen 55 vastuulajista lehtisammalissa. 

## Levinneisyys
Taigakynsisammal esiintyy Lapin kolmiossa, Peräpohjolassa, Koillismaalla ja Tunturi-Lapissa. Lapin kolmiossa ja Peräpohjolassa se on uhanalainen. Se siirrettiin 2010 uhanalaisuusarvioinnissa elinvoimaisesta silmälläpidettäväksi.

## Elinympäristö
Taigakynsisammal kasvaa kalkkikallioilla ja joskus myös lahopuulla kalkkipitoisilla paikoilla.

## Lähteet

## Aiheesta muualla
* ITIS: Dicranum acutifolium
Jauhelihapihvi

**Jauhelihapihvi** on jauhelihasta valmistettava ruokalaji. Perinteinen pihvitaikina koostuu lihan lisäksi korppujauhoista, sipulista, kananmunista ja mausteista. Pihvit valmistetaan samanlaisesta taikinasta kuin esimerkiksi lihamureke ja lihapullat. Taikinasta muotoillut soikeat tai pyöreät, melko ohuet pihvit paistetaan kypsiksi pannulla.

Jauhelihapihvin kanssa perinteisesti tarjoillaan esimerkiksi perunasosetta tai keitettyjä perunoita ja kastiketta. Tavanomaisen hampurilaisen sämpylän puolikkaiden väliin laitetaan perinteisesti jauhelihapihvi.

## Lähteet

## Aiheesta muualla
Llanero

***Llanero*** on erityisesti Venezuelan ja Kolumbian karjapaimenista käytetty kutsumanimi, joka tarkoittaa ”tasankojen miestä”. Nimi johdettiin Llanon tasangosta, joka sijaitsee maiden raja-alueilla. Alkuperäiset llanerot olivat espanjalaisten ja intiaanien ja afrikkalaisten jälkeläisiä ja heillä on oma kulttuurinsa, johon liittyi selvästi omaleimainen musiikki.

Venezuelan vapaussodassa llanerot puolustivat alkuun Espanjan kuningas Ferdinandin hallintoa, mutta Boyacán taisteluun 1819 mennessä he olivat siirtyneet vallankumouksellisten Simón Bolívarin ja José Antonio Páezin riveihin. Heillä oli sodan taisteluissa merkittävä rooli, sillä yleensä taistelun voitti se puoli, jolla oli llanerojen tuki.

Karja ja karjanajo kuuluvat erottamattomasti llaneroiden elämäntapaan. Llanon tasangolla käyskentelee 12 miljoonaa lehmää. Vuoden aikana llanerot ajavat karjaa pitkiä matkoja, sillä talvisin kostean kauden aikana he ajavat karjan tulvittuvalta tasangolta ylämaastoon ja kesäisin taas kohti alueita, joilla vedensaanti on turvattu. Llaneroilla on oma rodeota vastaava kilpailunsa *[[coleo]]*, jossa kilpaillaan karjan pakottamisesta maahan.

## Lähteet
EEG (täsmennyssivu)

**EEG** voi tarkoittaa:

*Elektroenkefalografia (EEG), aivosähkökäyrä
*Erneuerbare-Energien-Gesetz, vuonna 2000 säädetty uusiutuvaa energiaa koskeva laki Saksassa
*Emperor Entertainment Group, hongkongilainen viihdealan yritys
Christophe Le Mével

**Christophe Le Mével** (s. 11. syyskuuta 1980 Lannion, Ranska) on ranskalainen maantiepyöräilijä. Hän aloitti ammattilaisuransa vuonna 2002 Crédit Agricole -tallissa, josta siirtyi Française des Jeux -joukkueeseen kaudelle 2009. Kausilla 2011–2012 hän edusti Garmin-joukkuetta ja viimeisinä ammattilaisvuosinaan 2013–2014 Cofidisia. 

Le Mével voitti Tour de l'Avenir -ajon mäkikirikilpailun vuonna 2003 ja sijoittui kolmanneksi Tour de l'Avenirin kokonaiskilpailussa 2004. Italian ympäriajossa 2005 hän voitti Varazzeen päättyneen 16. etapin karattuaan kuuden ajajan kärkiryhmästä kaksi kilometriä ennen maalia. Hän sijoittui samana vuonna toiseksi Pariisi–Corrèze-ajossa voittaen lisäksi nuorten kilpailun. Ranskan ympäriajossa 2009 hän oli kymmenes. Vuonna 2010 Le Mével voitti kaksietappisen Tour du Haut Var -kilpailun toisen etapin varmisten samalla kokonaiskilpailun voiton. Saman vuoden Espanjan ympäriajossa hän oli kolmastoista ja Italian ympäriajossa 2011 neljästoista. Clásica de San Sebastián -kilpailussa hän sijoittui neljänneksi 2012.

## Lähteet

## Aiheesta muualla
*Virallinen sivusto 
*Esittely cyclingarchives.com-sivustolla
Edmund Rumpler

**Edmund Rumpler** (4. tammikuuta 1872 Wien, Itävalta-Unkari – 7. syyskuuta 1940 Züsow, Saksa) oli ilmailu- ja autotekniikan pioneeri. Hänen tunnetuimpia luomuksiaan olivat Rumpler Taube ja Rumpler Tropfenwagen.

Rumpler opiskeli vuosina 1890–1895 Wienin teknillisessä korkeakoulussa koneenrakennusta. Sen jälkeen hän työskenteli junanvaunuja, höyrykoneita ja autoja valmistavissa tehtaissa. Hän osallistui muun muassa Nesselsdorfer Wagenbaun ensimmäisen automallin, Präsidentin suunnitteluun. Samassa yhteydessä hän tutustui nuoreen Hans Ledwinkaan, josta tuli myöhemmin eräs merkittävimmistä eurooppalaisista autonsuunnittelijoista.

Vuonna 1898 Rumpler siirtyi Allgemeinen Motorwagen Gesellschaftin palvelukseen Berliiniin ja sieltä 1902 Adlerille Frankfurtiin. Vuotta myöhemmin hän patentoi keksimänsä heiluriakselin, joka mahdollisti ensimmäistä kertaa erillisjousituksen vetävällä akselilla. Rakenne oli erittäin suosittu 1920- ja 1930-luvun autoissa.

Rumpler palasi Berliiniin vuonna 1906 ja perusti ilmailu- ja autotekniikan suunnittelutoimiston. Hän päätti aloittaa lentokoneisen valmistuksen ja perusti vuonna 1908 yrityksen nimeltä Rumpler Luftfahrzeugbau. 1910 yritys hankki oikeudet itävaltalaisen Igo Etrichin suunnitteleman Taube-lentokoneen valmistukseen ja aloitti niiden sarjavalmistuksen nimellä Rumpler-Taube. Lentokoneita alettiin valmistaa suuria määriä, ja Berliinin Johannisthalissa sijainneet kaksi tehdasta työllistivät noin 3&nbsp;000 henkilöä.

Ensimmäisen maailmansodan päätyttyä Versailles’n rauhaan sodan hävinneessä Saksassa kiellettiin sotilaskäyttöön tarkoitettujen lentokoneiden valmistus. Rumpler päätti palata autonvalmistukseen, ja perusti sitä varten yrityksen nimeltä Rumpler Motoren Gesellschaft GmbH. Hyödyntäen lentokoneenvalmistuksessa opittua aerodynamiikan tuntemusta hän kehitti 1921 esitellyn, erittäin sulavalinjaisen Rumpler Tropfenwagenin. Autossa oli takana Rumplerin kehittämä heiluriakseli ja siihen oli kytketty Rumplerin toinen innovaatio, yhteen integroitu tasauspyörästö ja vaihteisto (transakselirakenne), mikä on nykyään käytössä käytännössä kaikissa etuvetoisissa autoissa. Auto ei saavuttanut suurta suosiota epäluotettavuutensa, erikoisen ulkonäkönsä ja epäkäytännöllisyytensä tähden, ja suuri osa myytiin halvalla Berliiniin taksikäyttöön, jossa sen korkeasta sisätilasta oli hyötyä.

Vuonna 1922 Benz hankki oikeudet Rumplerin patentoimaan pisaramaiseen muotoiluun ja kehitti sen pohjalta keskimoottorisen Benz RH -kilpa-auton, joka tunnetaan nimellä Benz Tropfenwagen.

Rumplerin yritys kaatui vuonna 1926 Saksassa riehuneen hyperinflaation seurauksena.

Vuonna 1930 Rumpler kehitti virtaviivaisesti muotoillun kuorma-auton, jossa oli erikoisuutena etuveto.

Kansallissosialistien noustua valtaan Saksassa 1930-luvun alussa juutalaistaustaisen Rumplerin elämä alkoi käydä hankalaksi. Sanotaan että itsekin Rumplerin koneilla ensimmäisessä maailmansodassa lentänyt Luftwaffen komentaja Hermann Göring suojeli häntä. Siitä huolimatta Rumpler kuoli syyskuussa 1940 hämärissä olosuhteissa.

## Lähteet
Koichi Wakata

**Koichi Wakata** (, s. 1. elokuuta 1963)  on Japanin avaruusjärjestön JAXAn japanilainen astronautti, kahden avaruussukkulalennon veteraani.

Wakata syntyi Omiyassa (nykyinen Saitama) Japanissa. Hän suoritti Bachelor of Science tutkinnon lentotekniikassa vuonna 1987, Master of Science tutkinnon teknillisessä mekaniikassa vuonna 1989 ja tohtorintutkinnon avaruus- ja lentotekniikasta vuonna 2004 Kyūshūn yliopistossa. Hän työskenteli rakennesuunnittelijana Japan Airlinesille.

## Ura JAXAssa
National Space Development Agency of Japan (NASDA, nykyinen Japanin avaruusjärjestö eli JAXA) valitsi Wakatan astronauttikandidaatiksi vuonna 1992 ja koulutettavaksi NASAn Johnson Space Centerissä elokuussa 1992. Vuoden kestävän koulutuksen jälkeen hän sai avaruussukkulan tehtäväspesialistin kelpoisuuden. Wakata on suorittanut lukuisia tehtäviä. Hän on muun muassa perehtynyt japanilaisen Kibō-moduulin robottikäsivarren käyttöön. Joulukuussa 2000 hänestä tuli NASAn robotiikan koulutuksesta vastaava astronautti. Heinäkuussa  2006 hän toimi 10. NEEMO (NASA Extreme Environment Mission Operations) mission komentajana, mikä käsitti seitsemän päivää kestävän oleskelun  NOAAn Floridan rannikolla sijaitsevassa vedenalaisessa Aquarius-laboratoriossa. Elokuussa 2006 hän aloitti lentoinsinöörin koulutuksen venäläiseen Sojuz-avaruusalukseen valmistautuakseen ensimmäisenä japanilaisena pitkäkestoiseen oleskeluun Kansainvälisellä avaruusasemalla.

## Avaruuslentokokemus
Wakata lensi ensimmäistä kertaa avaruudessa sukkulalennolla STS-72 vuonna 1996 ja palasi avaruuteen lennolla STS-92 vuonna 2000. Wakata palasi maaliskuussa 2009 Kansainväliselle avaruusasemalle (ISS) lentoinsinöörinä STS-119:n matkassa ja palasi avaruussukkula Endeavourin mukana Maahan STS-127:n miehistön mukana.

### STS-72
STS-72:lla Wakatasta tuli ensimmäinen japanilainen tehtäväspesialisti. STS-72 nouti japanilaisen tutkimussatelliitin Space Flyer Unit (laukaistu Japanista kymmenen kuukautta aikaisemmin), lähetti avaruuteen (50 tunniksi) ja nouti OAST-Flyer avaruusaluksen ja arvioi avaruusaseman kokoonpanotekniikoita.

### STS-92
STS-92:lla Wakata osallistui ensimmäisenä japanilaisena astronauttina ISS:n rakennustöihin. Miehistö kiinnitti avaruusaseman rungon (Z1 truss) ja paineistetun liitoskappaleen (PMA3) asemaan käyttäen avaruussukkula Discoveryn robottikäsivartta. STS-92 valmisti aseman sen ensimmäistä pysyvää miehistöä varten.

### Kansainvälisellä avaruusasemalla (ISS)

Helmikuussa 2007 Wakata nimitettiin ISS:n Retkikunta 18:n lentoinsinööriksi. Hänet laukaistiin STS-119:n miehistön mukana, ja hän on ensimmäinen aseman pysyvän miehistön jäsen JAXA:sta. Hän toimi 2. lentoinsinöörinä retkikunnissa 18, 19 ja 20 ennen kuin hän palasi STS-127:n mukana Maahan 31. heinäkuuta 2009. 

Avaruusasemalla ollessaan hän otti osaa kansalaisten ehdottamiin kokeisiin, kuten "taikamatolla" lentämiseen, pyykin viikkaamiseen ja punnerrukseen.

## Yksityiselämä
Wakata on naimisissa ja hänellä on yksi lapsi. Hänellä on lentäjänä mittarilento- ja monimoottoripätevyys ja yli 2&nbsp;100 lentotunnin kokemus erilaisissa koneissa.

## Lähteet

## Aiheesta muualla

* Spacefacts biography of Koichi Wakata
Jaleel White

**Jaleel Ahmad White** (s. 27. marraskuuta 1976 Pasadena, Kalifornia, Yhdysvallat) on yhdysvaltalainen näyttelijä. Hän on näytellyt muun muassa Steve Urkelin roolia tilannekomediassa *[[Family Matters]]*.

## Ura
White alkoi esiintyä mainoksissa kolmivuotiaana. 12-vuotiaana vuonna 1989 hän alkoi esittää tunnetuinta rooliaan Steve Urkelia. Hänen oli alun perin tarkoitus esiintyä vain yhdessä jaksossa, mutta Urkelin todettiin olevan niin suosittu, että hahmosta tehtiin yksi päähenkilöistä. Hahmosta tehtiin myös oheistuotteita, kuten nukke ja oma aamiaismuromerkki. Myöhemmin White kiinnostui myös käsikirjoittamisesta ja kirjoitti muutama jaksoa sarjaan. Hän vieraili Urkelina myös muussa toisessa sarjassa *Full House* ja *Step by Step*.

*Family Mattersin* ohella White esiintyi 1980- ja 1990-luvuilla lähinnä tilannekomedioissa lukuun ottamatta muutamaa televisioelokuvaa. Vuonna 1993 hän esitti Sonic the Hedgehogia samannimiseen pelisarjaan osittain perustuvassa animaatiosarjassa Adventures of Sonic the Hedgehog. Hän esitti Sonicia myös sarjoissa *Sonic the Hedgehog* (1993–1994) ja *Sonic Underground* (1998). Vuonna 2013 ilmestyvässä Blue Core Studiosin tuottamassa Sonic Live Action fanielokuvassa White toimii jälleen Sonicin äänenä. 2000-luvulla White on esiintynyt myös elokuvissa, muun muassa pääroolissa komediaelokuvassa *Who Made the Potato Salad* (2006).

## Lähteet

## Aiheesta muualla
*Voice Chasers  
*TV.com
Bill Oddie

**Bill Oddie** (7. heinäkuuta 1941 Rochdale) on brittiläinen koomikko, näyttelijä ja käsikirjoittaja. Oddie on tunnettu myös lintuharrastuksestaan, ja hän on juontanut useita television luonto-ohjelmia, ja kirjoittanut lintukirjan *Birdwatching with Bill Oddie*.

Oddie tunnetaan muun muassa televisiosarjasta *[[Hyväkkäät]]* (*The Goodies*), jota BBC esitti 1970&ndash;1980 ja ITV 1981&ndash;1982. OBE-arvonimen hän sai vuonna 2003 luonnonsuojelutyöstään.

## Kirjallisuutta
*

## Lähteet
OK Ravinen

**OK Ravinen** on ruotsalainen suunnistusseura Nackasta, Suur-Tukholmasta.

Seuran naiset  ovat voittaneet Tiomilan vuosina 1979, 1980 ja 1981 ja miehet 1977, 1979 ja 1981 sekä Jukolan viestin vuosina 1978, 1980 ja 1982.

Suunnistuksen MM-mitalisti Radka Brožková edustaa seuraa. Myös moninkertainen maailmanmestari Annichen Kringstad on edustanut seuraa.

## Lähteet

## Aiheesta muualla
* Seuran kotisivut
Oikeuden kasvot

**Oikeuden kasvot** on yhdysvaltalainen rikoselokuva vuodelta 2008. Sen pääosia esittävät Robert De Niro ja Al Pacino.

## Juoni
Manhattanilla liikkuu sarjamurhaaja, joka valitsee kohteikseen oikeusjärjestelmän porsaanreikien läpi päässeitä rikollisia. Jokaisen uhrinsa ruumiin viereen surmaaja jättää vihjeeksi nelisäkeisen runon, joka perustelee veriteon. Salaperäinen tappaja näyttää aikovan puhdistaa kaupungin kadut pahantekijöistä, kun poliisi ei tähän pysty.

30 vuotta työparina toimineet etsivät Turk (De Niro) ja Rooster (Pacino) kutsutaan tutkimaan visaista tapausta. He seuraavat noukkoja vihjeitä ja värväävät avukseen huumediileri Spiderin (50-Cent). Ennen pitkää jäljet jahdissa alkavat kuitenkin johtaa kohti poliisien kotipesää.

## Aiheesta muualla
*''Righteous Kill'' official website
*''Righteous Kill'' online game 
*''Righteous Kill'' game download
Uusgotiikka

**Uusgotiikka** eli **neogotiikka** on arkkitehtuurin ja sisustustaiteen suuntaus, joka kuuluu 1800-luvun kertaustyyleihin. Se yritti elvyttää myöhäiskeskiaikaisen gotiikan mukailemalla sen muotoja. Uusgotiikan juuret ovat lähinnä 1700-luvun Englannissa, ja se kukoisti 1800-luvulla.

## Arkkitehtuurissa
Uusgoottilaiseen arkkitehtuuriin kuului erityisesti goottilaisen muotokielen ja ornamentiikan elvyttäminen holviruoteina, suippokaarisina torneina ja ruusuikkuna-aiheina. Englannissa on useita tunnettuja uusgoottilaisia rakennuksia, kuten Britannian parlamenttitalo, Windsorin linna ja Strawberry Hillin kartano. Merkittävimpiä uusgotiikan arkkitehteja Britanniassa oli Augustus Pugin. Yhdysvalloissa uusgotiikka hallitsi pilvenpiirtäjien tyyliä aina 1920-luvulle asti.

## Sisustuksessa
Uusgoottilaista sisustusta käytettiin lähinnä kirjastoissa, herrainhuoneissa ja biljardisalongeissa. Uusgoottilaisissa tuoleissa oli korkeat ja suippokaariset selustat, ja kaappien ovipinnoissa kirkon ikkunat mieleen tuovia kaarilinjoja. Kaapeissa ja kaappikelloissa käytettiin porrastettuja päätyjä, jotka koristeltiin tornimaisilla ulokkeilla. Rottinkikalusteissa uusgotiikka oli erityisen suosittua, koska rottinkia on helppo taivuttaa kaarimuotoon.

## Uusgotiikka Suomessa
Suomalaista uusgotiikkaa edustavat muun muassa Georg Theodor von Chiewitzin Helsingin Ritarihuone (1861) sekä Carl Axel Setterbergin Vaasan hovioikeuden talo (1861) ja kirkko (1867). Erityisesti uusgotiikka näkyykin lukuisissa kirkoissa. Sitä sovellettiin muussakin rakentamisessa, kuten Kolkanniemen pappilassa Saarijärvellä.

Suomen Yleisten rakennusten intendentinkonttorissa alettiin kiinnostua uusgotiikasta 1820-luvulla, jolloin tyyliä käytettiin joidenkin kellotapuleiden suunnitteluun.  Ensimmäinen merkittävä työ uusgotiikan saralla tehtiin, kun Carl Ludvig Engel suunnitteli Turun tuomiokirkon korjaustyöt ja uuden torninhuipun vuoden 1827 suurpalon jälkeen. 

Uusgotiikka löi itsensä läpi Engelin seuraajan Ernst Lohrmannin intendenttikaudella 1841–1865 hänen suunnittelemiensa kirkkojen myötä. Tällöin hän suunnitteli uusgotiikasta myös kiinnostuneen arkkitehti A. F. Granstedtin kanssa Kerimäen puukirkkoa, jossa näkyy myös empiretyyli. Granstedtiä epäilytti suuren kirkon rakentaminen, mutta hän suostui kuitenkin, erityiskorvausta vastaan. Näin suuria kirkkoja ei kuitenkaan haluttu rakentaa useampia.

Merkittäviä uusgoottilaisten kirkkojen suunnittelijoita olivat Lohrmannin lisäksi muun muassa Georg Theodor von Chiewitz, Carl Axel Setterberg, Carl Albert Edelfelt, Frans Sjöström, Jac. Ahrenberg, Ferdinand Öhman ja Josef Stenbäck.

## Katso myös
* Luettelo Suomen uusgoottilaisista kirkoista

## Lähteet

## Aiheesta muualla
Luettelo kreikkalaisten vaasien muodoista

Tämä on **luettelo antiikin Kreikan vaasien muodoista**, ja luettelee antiikin kreikkalaisen keramiikan tärkeimmät vaasien tyypit.

## Lähteet

* 

## Kirjallisuutta

* 
* 
* 
* 

## Aiheesta muualla
Halifax Stanfieldin kansainvälinen lentoasema

**Halifax Stanfieldin kansainvälinen lentoasema** ( tai *Halifax Stanfield International Airport*; ) on lentoasema Enfieldissä, Nova Scotian provinssissa, Kanadassa. Asema palvelee Halifaxin aluetta, keskistä Nova Scotiaa sekä muita Kanadan itäisiä provinsseja.

Lentoaseman on sen valmistumisesta saakka omistanut Transport Canada. Vuodesta 2000 alkean Halifax Stanfieldin kansainvälinen lentoasema on ollut yksi kansallisen National Airports Systemin lentoasemista. Air Canada Jazzin ja CanJet-lentoyhtiöiden pääkonttorit sijaitsevat lentoaseman läheisyydessä.

Halifaxin lentoasema oli yksi avaruussukkulan varalaskeutumiskentistä.

## Historia
### Ennen vuotta 1960
Lentokenttä Halifax Peninsulan alueella toimi päälentokenttänä vuoteen 1942 saakka, jolloin se suljettiin. Kanadan ilmavoimien tukikohdan CFB Shearwaterin lentokenttä toimi Halifaxin päälentokenttänä vuoteen 1960 saakka jolloin uusi lentoasema avattiin.

### Operaatio Keltainen nauha
Vuoden 2001 syyskuun 11. päivän terrori-iskujen jälkeen lentoasema oli osana Operaatio Keltaista nauhaa, jonka aikana lentoasemalle ohjattiin 47 lentokonetta (noin 7&nbsp;300 matkustajaa), joista suurin osa oli matkalla Yhdysvaltoihin. Koneita ei päästetty Yhdysvaltoihin ilmailuhallinnon suljettua ilmatilan kaikilta siviilikoneilta, koneet ohjattiin lähimmälle kanadalaiselle lentoasemalle. 
Halifaxiin laskeutui määrällisesti enemmän koneita kuin millekkään muulle Kanadan kentälle (Vancouverin kansainväliselle lentoasemalle ohjattiin matkustajamäärällä mitattuna enemmän, 8&nbsp;500 matkustajaa). Monia Euroopasta saapuvia koneita kehotettiin välttämään Kanadan mantereen suuria asutuskeskuksia ja kenttiä, kuten Toronton Pearsonin kansainvälinen lentoasema ja Montreal-Pierre Elliott Trudeaun kansainvälinen lentoasema

### Uudelleen nimeäminen
Vuonna lentoaseman matkustajaterminaali nimettiin entisen Nova Scotian pääministerin Robert Stanfieldin mukaan. Kanadan pääministeri Stephen Harper teki vierailun lentoasemalle 9. syyskuuta 2007 ja tilaisuudessa nimesi koko lentoaseman *Halifax Robert L. Stanfield International Airport*iksi.

## Lentoyhtiöt ja kohteet

### Välitankkauksia (kaikki kausittaisia)
* Finnair (Helsinki, Puerto Plata, Cancun, Fort Lauderdale, Holgúin, Miami, Panama City)
* JetX Airlines (Dublin, Puerto Plata, Reykjavik-Keflavik)
* Monarch Airlines (Campeche, Madrid)
* Thomsonfly (Bergen, Port Au Prince)
* Travel Service (Reykjavik-Keflavik, Varadero)
* Africa Safari Air (Entebbe, E.A.)

### Rahtilentoyhtiöt
*ABX Air
*Air Canada Cargo 
**(Korean Air Cargon kalustolla)
*Asiana Cargo
*Cargojet Airways
*DHL
*FedEx Express (Morningstar Air Expressin kalustolla)
*Icelandair Cargo
*Purolator Courier (Kelowna Flightcraft Air Charterin kalustolla)
*Prince Edward Air
*MK Airlines
*Skylink Express

## Katso myös
* Swissairin lento 111

## Lähteet

## Aiheesta muualla
Vejle Boldklub

**Vejle Boldklub** (myös **Vejle BK**) on vuonna 1891 perustettu tanskalainen jalkapalloseura Vejlen kaupungista. Se on voittanut viidesti Tanskan mestaruuden ja kuudesti Tanskan Cupin. Kaudella 2023–2024 joukkue pelaa Tanskan Superliigassa.

## Joukkue
### Nykyinen kokoonpano
*Päivitetty 10. helmikuuta 2021*

## Saavutukset

Tanskan mestaruus: 1958, 1971, 1972, 1978, 1984

Tanskan cup: 1958, 1959, 1972, 1975, 1977, 1971

## Lähteet

## Aiheesta muualla
* Vejle Boldklubin kotisivut
49 (luku)

**49** (**neljäkymmentäyhdeksän**) on luonnollinen luku, jota edeltää luku 48 ja seuraa luku 50.

## Matematiikassa
* 49 on puolialkuluku ja siten myös yhdistetty luku.
* 49 on vajaa luku.
* 49 on keskitetty kahdeksankulmioluku, koska se on pariton neliöluku.
* 49 on onnellinen luku.
* 49 on onnekas luku ().
* 49 on Harshad-luku oktaalijärjestelmässä.
* 49 on palindromi senaarijärjestelmässä (1216).
* 49 on Duffyn luku.
* 49 on trimorfinen luku, koska 49^3 = 117\ 649, joka päättyy numeroihin 49.
* 49 kuuluu Padovanin lukujonoon ().
* 49 on kuuden ensimmäisen yhdistetyn luvun summa: 4+6+8+9+10+12.
* 49 voidaan muodostaa kolmen peräkkäisen alkuluvun summana: 13+17+19.
* 49 voidaan muodostaa kolmen eri neliöluvun summana: 6^2+3^2+2^2.
* 49 on pienin luku, joka on (vähintään) kuuden luvun tapauksessa kunkin itseään pienempien tekijöiden summa. (Nämä luvut ovat 75, 215, 287, 407, 527 ja 551.)

## Luonnontieteissä
* 49 on indiumin järjestysluku jaksollisessa järjestelmässä.
* Titaani-49 on titaanin vakaa isotooppi.
* Strontium-87 on strontiumin vakaa isotooppi, jonka neutroniluku on 49.
* 49 Pales on pikkuplaneetta.
* Messier 49 on elliptinen galaksi.

## Urheilussa
* San Francisco 49ers on amerikkalaisen jalkapallon joukkue.
* Arsenal voitti 49 jalkapallo-ottelua peräkkäin vuosina 2003–2004.
* Rocky Marciano voitti kaikki 49 raskaansarjan nyrkkeilyotteluaan.

## Muissa yhteyksissä
* 49 on Saksan kansainvälinen suuntanumero.
* Yhdysvaltojen ja Kanadan raja kulkee suurelta osin 49. pohjoista leveyspiiriä pitkin Oregonin sopimuksen mukaisesti.
* Alaska on 49. Yhdysvaltoihin liittynyt osavaltio.
* Kalifornian kultaryntäykseen osallistuneita kutsuttiin nimellä *49ers*.
* Eurooppatie E49 kulkee Saksan ja Itävallan välillä.

## Lähteet
Alfie – naisten viettelijä

**Alfie – naisten viettelijä** on vuonna 1966 ensi-iltansa saanut Lewis Gilbertin ohjaama draamakomedia. Bill Naughtonin oman näytelmänsä perusteella käsikirjoittama elokuva oli Oscar-ehdokkaana parhaan elokuvan sarjassa. Nimiosan esittäjä Michael Caine teki elokuvassa läpimurtonsa.

## Juoni
Alfie on nuori ja komea *[[cockney]]*, Lontoon työväenluokkaan kuuluva mies, joka vapaa-aikanaan seurustelee tyttöystävänsä Gildan (Julia Foster) ohella muutamien naimisissa olevien naisten kanssa. Gilda synnyttää hänelle pojan, mutta mies ei silti halua sitoutua vaikka pitää kyllä pojastaan. Alfie elättää itseään muun muassa autonkuljettajana ja valokuvaajana. Menevän miehen vauhti hiipuu hetkeksi kun hän joutuu tuberkuloosiparantolaan. Siellä hän kuitenkin viettelee erään toisen potilaan vaimon (Vivien Merchant), kunnes suhde päättyy laittomaan aborttiin. Alfie saa opetuksensa vasta kun vanhempi rouva (Shelley Winters) hylkää hänet nuoremman miehen takia. Mies tapaa sattumalta uudelleen elokuvan alussa nähdyn naimisissa olevan Siddien (Millicent Martin), mutta tämäkään ei hänestä enää piittaa.

## Tuotanto
Elokuvan toistuvana tyylikeinona on niin sanottu neljännen seinän rikkominen: Alfie-hahmo kääntyy usein puhumaan katsojalle niin, että kohtauksen muut henkilöt eivät puhetta muka kuule.

Elokuva kuvattiin todellisissa paikoissa eri puolilla Lontoota.

## Musiikki
Elokuvan Yhdysvalloissa esitettyä versiota varten tilattiin Burt Bacharachilta ja Hal Davidilta laulu ”Alfie”, joka kuullaan myös nykyisissä DVD-versioissa elokuvan lopputeksteissä Cherin laulamana. Siitä tuli kansainvälinen hitti Cilla Blackin levyttämänä.

*Alfien* muun musiikin teki jazzsaksofonisti Sonny Rollins yhdessä lontoolaismuusikoiden (mm. Ronnie Scott) kanssa. Elokuvan soundtrack-albumille kappaleet äänitettiin kuitenkin uudelleen Oliver Nelsonin sovittamina Yhdysvalloissa amerikkalaismuusikoiden (mm. Phil Woods ja J. J. Johnson) kanssa.

## Vastaanotto ja myöhempi arvostus
*Alfie* herätti polemiikkia etenkin aborttikohtauksellaan. Se sai kohun ansiosta paljon katsojia ja muodostui yhdeksi 1960-luvun svengaavan Lontoon ja seksuaalisen vapautumisen merkkipaaluksi.

Elokuva sai Cannesin elokuvajuhlilla tuomariston palkinnon ja tuotti useita Oscar-ehdokkuuksia: paras elokuva, paras käsikirjoitus (Naughton), paras miespääosa (Caine), paras naissivuosa (Merchant) ja paras laulu (Bacharach ja David).

Vuonna 1999 British Film Instituten kyselyssä *Alfie* äänestettiin kaikkien aikojen 33. parhaaksi britti&shy;elokuvaksi. Vastaajina oli tuhat Ison-Britannian elokuva- ja televisio&shy;ammattilaista.

## Näyttelijät

## Lähteet

## Aiheesta muualla
*
Konnektio

**Konnektio** antaa geometriassa täsmällisen määritelmän kuljettaa tietoa käyrää pitkin. Modernissa geometriassa on monenlaisia konnektioita. Esimerkiksi affiinit konnektiot, jotka ovat kaikkein yksinkertaisimpia konnektioita, antavat keinon muuntaa moniston tangenttivektorit yhdestä pisteestä toiseen käyrää pitkin. Affiinin konnektio annetaan yleensä kovariantin derivaatan muodossa, joka tarkoittaa vektorikenttien suunnattuja derivaattoja. Siinä kuljetaan infinitesimaalinen muutos vektorikentässä annettuun suuntaan.
ICE 3

**ICE 3** on saksalaisten suurnopeusjunien perhe. Siihen kuuluvat sarjat 403 ja 406. 403:sta käytetään yleensä nimeä ICE3 ja 406:sta nimeä ICE 3M.

## ICE3
ICE3-junan suunnittelun päälähtökohta oli tehokkaampi, mutta kevyempi juna kuin edeltäjänsä. Tämä saavutettiin jakamalla 18 ajomoottoria koko junan pituudelle. Juna on lisensoitu 330 kilometrin tuntinopeudelle, mutta tavallisessa Intercity-Express-liikenteessä sillä ajetaan maksimissaan 300 kilometriä tunnissa. Junan kaikissa vaunuissa on matkustajaosastot ajomoottorien hajasijoituksen takia. Junan ohjaamojen takaseinät ovat lasipaneelia, joka antaa matkustajille mahdollisuuden seurata etenemistä tuulilasin kautta.

## ICE3M
ICE3M-juna eroaa tavallisesta ICE3-junasta siten, että se pystyy liikennöimään usean erilaisen sähkö- ja kulunvalvontajärjestelmän alaisuudessa. Nämä junat liikennöivät Saksan lisäksi Alankomaissa, Ranskassa ja Belgiassa.
Torbjørn Gasbjerg

**Torbjørn Gasbjerg** (s. 24. elokuuta 1980) on tanskalainen pyöräsuunnistaja ja maailmanmestari. Seuratasolla hän edustaa OK Pan Århusia.

Nové Město na Moravěn MM-kilpailuissa 2007 Gasbjerg voitti kultaa sprintistä ja pronssia viestistä. Viestijoukkueessa hänen kanssaan pyöräsuunnistivat Lasse Brun Pedersen ja Søren Strunge. Ostródan MM-kilpailuista 2008 hän voitti kultaa viestistä ja hopeaa pitkältä matkalta. Viestikullan he voittivat edellisvuoden pronssijoukkueella. Ben Shemenin MM-kilpailuissa 2009 hän voitti keskimatkan maailmanmestaruuden.

## Lähteet